b'\n_START_ARTICLE_\nPaolo Pizzo\n_START_SECTION_\nCarier\xc4\x83\n_START_PARAGRAPH_\nPizzo a \xc3\xaenceput scrima la v\xc3\xa2rsta de 7 ani cu floret\xc4\x83. La v\xc3\xa2rsta de 13 ani a fost diagnosticat cu o tumoare cerebral\xc4\x83. A suferit o interven\xc8\x9bie chirurgical\xc4\x83 \xc8\x99i a fost for\xc8\x9bat s\xc4\x83-\xc8\x99i \xc3\xaentrerup\xc4\x83 sportul \xc8\x99i studiile \xc3\xaen primul an la Institutul aeronautic\xc4\x83. Dup\xc4\x83 ce a plecat din spital, \xc8\x99i-a schimbat \xc8\x99coala \xc8\x99i clubul, \xc8\x99i \xc8\x99i-a ales spada._NEWLINE_\xc3\x8en sezonul 2007-2008 a ob\xc8\x9binut prima medalie sa la Cupa Mondial\xc4\x83 cu argintul la Lisabona. La Campionatul Mondial din 2011, a ajuns \xc3\xaen final\xc4\x83 unde a dispus de olandezul Bas Verwijlen \xc8\x99i a devenit campion mondial, \xe2\x80\x9eacas\xc4\x83\xe2\x80\x9d la Catania. A \xc3\xaencheiat sezonul pe locul unu \xc3\xaen clasamentul FIE._NEWLINE_A participat la Jocurile Olimpice de var\xc4\x83 din 2012 de la Londra, dar a pierdut \xc3\xaen sferturile de final\xc4\x83 cu venezuelian Rub\xc3\xa9n Limardo, care \xc3\xaen urm\xc4\x83 a cucerit medalia de aur. Dup\xc4\x83 Jocurile Olimpice s-a r\xc4\x83nit la m\xc3\xa2na dreapt\xc4\x83 \xc8\x99i a avut o recuperare dificil\xc4\x83 \xc3\xaen urma opera\xc8\x9biei. Sezonul 2012-2013 a fost foarte greu: a pierdut \xc3\xaen al doilea tur la Campionatul European de la Zagreb \xc8\x99i \xc3\xaen primul tur la Campionatul Mondial de la Budapesta, \xc8\x99i a cobor\xc3\xa2t pe locul 47._NEWLINE_\xc3\x8en anul 2014 \xc8\x99i-a reg\xc4\x83sit forma: a cucerit medalia de argint la Campionatul European de la Strasbourg, dup\xc4\x83 ce a fost \xc3\xaenvins \xc3\xaen finala de maghiarul Andr\xc3\xa1s R\xc3\xa9dli.\n_START_SECTION_\nVia\xc8\x9ba personal\xc4\x83\n_START_PARAGRAPH_\n\xc3\x8en anul 2015 s-a c\xc4\x83s\xc4\x83torit cu pentatlonista Lavinia Bonessio.'